Еуразиялық экономикалық одақтың Кеден кодексі туралы шартты ратификациялау туралы
143-бап. Тауарларды кедендік транзит кедендік рәсімімен орналастыру шарттары

1. Одақтың кедендік аумағы бойынша тасымалдау үшін тауарларды кедендік транзит кедендік рәсімімен орналастыру шарттары:
1) шетел тауарларына қатысты - осы Кодекстің
146-бабына
сәйкес кедендік әкелу баждарын, салықтарды төлеу жөніндегі міндеттің орындалуын қамтамасыз ету;
2) шетел тауарларына қатысты - Комиссия айқындайтын жағдайларда осы Кодекстің
146-бабына
сәйкес арнайы, демпингке қарсы, өтем баждарын төлеу жөніндегі міндеттің орындалуын қамтамасыз ету;
3) осы Кодекстің
341-бабында
көзделген тәсілдермен тауарларды идентификаттау мүмкіндігін қамтамасыз ету;
4) егер тауарлар кедендік пломбалар салынған және мөр басылған көлік құралдарының жүк тиеу орынжайларында (бөліктерінде) тасымалданса, осы Кодекстің
364-бабында
көрсетілген көлік құралының халықаралық тасымалдау талаптарына сәйкестігі;
5) осы Кодекстің
7-бабына
сәйкес тыйым салулар мен шектеулерді сақтау болып табылады.
2. Одақтың мүшесі болып табылмайтын мемлекеттердің аумақтары және (немесе) теңіз арқылы Одақтың кедендік аумағының бір бөлігінен Одақтың кедендік аумағының басқа бөлігіне тасымалдау үшін кедендік транзит кедендік рәсімімен Одақ тауарларын, оның ішінде пошта жөнелтілімдерімен жөнелтілетін Одақ тауарларын, осы Кодекстің
302-бабының
4-тармағында көрсетілген шетел тауарларын орналастыру шарттары осы Кодекстің
304
-
306-баптарында
айқындалған.
3. Осы Кодекстің
83-бабы
1-тармағының 1-тармақшасында көрсетілген тұлғалар не мүше мемлекеттің заңнамасына сәйкес көліктің екі және одан да көп түрлерін пайдалану арқылы тасымалданатын тауарларға қатысты өкілеттіктерге ие болатын және тауарлардың осылай тасымалдануын ұйымдастыруды қамтамасыз ететін осы мүше мемлекеттің тұлғасы кедендік транзит кедендік рәсімімен орналастырылған, көліктің бір және одан да көп түрлерін пайдалану арқылы Одақтың кеден аумағы бойынша тасымалданатын тауарлардың декларанты болып табылады.
4. Тауарларды кедендік транзит кедендік рәсімімен орналастыру кезінде жөнелтуші кеден органы осы Кодекстің
144-бабына
сәйкес кедендік транзит мерзімін белгілейді, осы Кодекстің
145
,
263
және
304-баптарына
сәйкес тауарларды жеткізу орнын айқындайды, осы Кодекстің
341-бабына
сәйкес тауарларды, оларға құжаттарды идентификаттауды жүзеге асырады.
Тауарларды су немесе әуе кемелерімен тасымалдауы қоспағанда, тауарларды тасымалдау осы Кодекстің
364-бабында
көрсетілген тиісті талаптарға сәйкес келетін көлік құралының жүк тиеу орынжайында (бөлімінде) немесе оның бөліктерінде жүзеге асырылады, осы Кодекстің
341-бабында
көзделген идентификаттаудың өзге де тәсілдерінен басқа идентификаттау, осы тармақтың үшінші абзацында көзделген жағдайларды қоспағанда, көлік құралының осындай жүк тиеу орынжайына (бөліміне) немесе оның бөліктеріне пломбалар салу арқылы қамтамасыз етілуге тиіс.
Tipi жануарларды, пошта ыдыстарындағы (пошта қаптарындағы, пошта контейнерлеріндегі) халықаралық пошта жөнелтімдерін тасымалдау кезінде, сондай-ақ кедендік транзит кедендік рәсімімен орналастырылмайтын тауарлармен бірге кедендік транзит кедендік рәсімімен орналастырылатын тауарларды көлік құралының бір жүк тиеу орынжайында (бөлімінде) немесе оның бөлігінде Одақтың мүшелері болып табылмайтын мемлекеттердің аумағы бойынша тасымалдау кезінде көлік құралдарының жүк тиеу орынжайына (бөліміне) немесе оның бөліктеріне пломбалар салу талап етілмейді.